Hadrianus V
Hadrianus V Res apud Vicidata repertae: Nativitas: 11 Iulii 1205; Genua Obitus: 18 Augusti 1276; Viterbium Patria: Respublica Genuensis Pontificatus 11 Iulii 1276 - 18 Augusti 1276 Praecessor: Innocentius V Successor: Ioannes XXI Insignia heraldica Hadrianus V, nomine nativo "Ottobonus de Flesco", e nobili familia ortus (natus anno circiter 1205 Genuae; mortuus Viterbi die 18 Augusti 1276) fuit papa catholicus i.e. episcopus Romanus a die 11 Iulii 1276. Anno 1251 Ottobonus de Flesco Cardinalis diaconus, titulo S. Hadriani, a patruo suo papa Innocentio IV creatus est. Ab anno fere 1259 fuit archipresbyter Basilicae Liberianae. Inter annum 1265 et 1268, iussu papae Clementis IV, legatus in Anglia meruit iuxta regem Henricum III; cum Ottobono iter Anglicum fecit Benedictus Caetani (papa Bonifacius VIII futurus). Papa electus est, suadente praesertim Carolo Andegavensi, quamquam nondum presbyter ordinatus erat. Hadrianus V, qui triginta septem dies regnavit, mortuus est die 18 Augusti 1276 priusquam vel presbyter vel episcopus ordinari potuit. Hadrianus V etiam est persona in Purgatorio, secundus liber Divinae Comoediae scriptoris Italici Dantis Alagherii.